Asajj Ventress

Asajj Ventress on kuvitteellinen hahmo "Tähtien sodan" maailmassa. Hän on esiintynyt useissa "" -animaatiosarjan osissa. Ventress oli alun perin kreivi Dookun kouluttama pimeä akolyytti, joka käytti aseinaan kahta kaarevilla kahvoilla varustettua valosapelia, ja myöhemmin palkkionmetsästäjä. Asajj Ventressin ääninäyttelijänä ovat toimineet Grey DeLisle ja Nika Futterman.
Historia.
Kaanon.
"The Clone Wars".
Elokuvassa " Ventress yritti auttaa sieppaamaan kreivi Dookua sieppaamaan hutt Jabban pojan, Rottam. Ventress kohtasi ensin taistelussa Anakin Skywalkerin ja tämän uuden padawanin, Ahsoka Tanon, sekä myöhemmin myös itse Obi-Wan Kenobin, jolle hävittyään hän joutuu pakenemaan.
Ventress esiintyi hahmona myös " viidellä ensimmäisellä tuotantokaudella. Ensimmäisellä tuotantokaudella Ventress yritti saada planeetta Toydarian asukkaat liittoutumaan Itsenäisten aurinkokuntien konfederaation separatistien kanssa. Toydarian kuningas on vastahakoinen ja nähtyään Yodan taistelun separisteja vastaan, hän päättää valita Galaktisen tasavallan. Tämän jälkeen Dooku käskee Ventressiä tappamaan kuninkaan, toivoen, että kuninkaan seuraaja olisi halukkaampi yhteisötyöhön separistien kanssa. Yoda kuitenkin estää Ventressin aikeet. Dooku lähettää Ventressin Kaminolle kenraali Grievousin kanssa tuhotakseen kloonauslaitoksen ja varastamaan Jango Fettin DNA-näytteet ja pelastaa myös Kauppaliiton varakuningas Nute Gunrayn Luminara Unduli ja Ahsokan käsistä.
Kolmannella tuotantokaudella kerrottiin tarkemmin Ventressin taustatarinaa. Hän syntyi planeetta Dathomirilla, mutta Yösiskot myivät hänet Rattatakissa toimiville rikollisille. Eräänä päivänä jediritari Ky Narec pelasti Ventressin piraateilta ja päätti opettaa hänelle Voiman käyttöä. Mutta ennen kuin Ventressin jedikoulutus olisi saatu viimeistellyksi, sotalordi Osika Kirske tappoi Narecin. Luultuaan mestarinsa hylänneen hänet ja muut Rattatakin asukkaat, Ventress alkoi suuresti vihata jedejä.
Darth Sidious alkoi pitää Ventressiä vaarana suunnitelmilleen ja käski Dookua tappamaan hänet. Dooku epäonnistuu ja Ventress kohtaa myös Anakinin ja Obi-Wanin valosapelitaistelussa viimeistä kertaa. Hän pakenee Dathomirille, missä Dooku yritti tehdä Savag Opressista itselleen uutta pimeää akolyyttiä. Yritys epäonnistuu, kun Ventress saa Opressin kääntymään Dookua vastaan.
Neljännellä tuotantokaudella Ventress aikoo liittyä rituaalien kautta Yösiskoihin, mutta Grievousin taisteludroidiarmeija alkaa joukkomurhata Yösiskoja ja näiden matriarkka, äiti Talzin, luopuu ruumiillisesta olomuodostaan. Talzin neuvoo Ventressiä etsimään elämälleen uuden polun, jolloin Ventress ryhtyy palkkionmetsästäjäksi, liittyen Boba Fettin ja muiden palkkionmetsästäjien mukaan suorittamaan vaarallista tehtävää. Hän päättää kuitenkin menneisyyden vaivaamana tavoitella palkkiota Opressista, mutta joutuukin puolustamaan itseään ja Obi-Wania sekä Opressilta että Darth Maulilta.
Viidennen tuotantokauden lopussa Ventress joutui taisteluun Ahsokaa vastaan, joka uskoi Ventressin yrittäneen lavastaa hänet syylliseksi jeditemppeliin kohdistuneeseen pommi-iskuun. Myöhemmin myös Anakin vierailee Ventressin piilopaikassa ja saa selville, että pommi-iskun todellinen aiheuttaja oli Barriss Offee.
"Dark Disciple".
Romaanissa nimeltä "Dark Disciple", joka perustuu kahdeksaan "The Clone Warsista" pois jätettyyn jaksoon, Ventress tapaa jedimestari Quinlan Vosin, joka väitti saaneensa tehtäväkseen tappaa Dookun ja pyysi Ventressin apua tehtävään. Ajan myötä Ventress avautui Quinlanille menneisyydestään ja he rakastuivat toisiinsa, vaikka muut jedit suhtautuivat Ventressiin yhä epäilyttävästi. Heidän tietämättään Dooku aikoi manipuloida Quinlanista itselleen uuden pimeän akolyytin. Kun Ventress pyysi jedien apua. Anakin ja Mace Windu eivät edelleenkään luottaneet Ventressiin, mutta Obi-Wanin ja Yodan vakuuttamana jedit lähtivät tämän avuksi pelastamaan Quinlania. Dooku oli aikeissa tappaa Quinlanin Voimasalamoilla, kunnes Ventress otti iskut vastaan, saaden surmansa, ja Quinlan palaa valoisalle puolelle. Quinlan ja Obi-Wan puottavat Ventressin ruumiin Yösiskojen hylättyyn altaaseen Dathomirille, missä hänen henkensä voisi liittyä muiden Yösiskojen henkien seuraan.
"The Bad Batch".
Animaatiosarjassa "", kuolleista salaperäisellä tavalla herännyt Ventress kuuli Fennec Shandilta karkuriklooneista, jotka yrittivät ottaa selvää keisari Palpatinen ja tohtori Royce Hemlockin suunnitelmista tutkia ”M-lukemaa”. Tämän jälkeen, hän matkusti planeetta Pabulle tapaamaan Klooniyksikkö 99:n jäseniä ja Omegaa. Ventress asetti Omegalle kokeita, joilla tutkia kuinka kyvykäs hän oli Voimassa. Kesken kokeiden, muut yksikön kloonit hyökkäävät Ventressin kimppuun, saatuaan selville tämän henkilöllisyyden. Ventress voittaa heidät, ja vakuuttaa olleensa vain Kloonisotien pelinappula kuten kloonit. Viimeisen kokeen jälkeen, Ventress väittää, ettei Omegan M-lukema ollut korkea, mutta ennen lähtöään kehottaa klooneja viemään Omegan jonnekin Pabua turvallisempaan paikkan.
"Tales of the Underworld".
Animaatiosarjassa "" selitettiin kuinka Ventress oli aikoinaan noussut kuolleista. Ventressin henki oli noussut altaasta pian sen jälkeen, kun Quinlan ja Obi-Wan olivat poistumassa altailta. He eivät kuitenkaan kuulleet tai nähneet tätä, mutta äiti Talzinin ja muiden Yösiskojen henget, jotka olivat aistineet Ventressin kiintymyksen Quinlaniin, antoivat Ventressille kaksi vaihtoehtoa: joko liittyä seuraansa tuonpuoleisessa tai herätä altaissa olevan Elämän veden voimalla takaisin henkiin. Ventress valitsi henkiin heräämisen, mutta joutui vastineeksi luopumaan tunteistaan Quinlania kohtaan. Jonkin ajan kuluttua, Ventress tapasi Lyco Stratan, käskystä 66 selvinneen padawanin, joka etsi ”Polkua”, Quinlanin perustamaa Imperiumin vastaista verkostoa, joka auttoi jedejä piileskelemään Imperiumilta. Ventress otti Lycon suojelukseensa, ja pyrki hänen kanssaan löytämään tien Polun luokse. Mutta kun Lyco lopulta tapasi ihmisiä, jotka voisivat viedä hänet perille, hän päätti mieluummin jäädä Ventressin seuraan.
"Legends".
"" -lyhytanimaatiosarjassa näytettiin kuinka Dooku löysi Ventressin planeetta Rattatakilta. Ventress voitti taistelussa suurella areenalla jokaisen vastustajansa ja väitti haluavansa sithiksi. Dooku nauroi ajatukselle ja voitti Ventressin helposti tyrmäämällä hänet Voimasalamoilla ja myöhemmin tuhoamalla hänen valosapelinsa. Dooku on kuitenkin vaikuttunut Ventressin taidoista ja vihasta jedejä kohtaan. Darth Sidious henkilökohtaisesti antoi Ventressille tehtäväksi tappaa Anakin Skywalker ja Dooku antaa Ventressille uudet valopelit, joiden kahvat olivat kaarevat. Sidious uskoi, että Ventress epäonnistuisi, mutta Ventress olisi erinomainen koe Anakinille. Ventress kohtasi Tasavallan joukot planeetta Muunilinstilla ja yritti jahdata Anakinia Yavin 4:lle Massassi-temppeliin. Vaikka Ventressillä on aluksi etulyöntiasema, Anakin käyttää vahvaa yhteyttään Voimaan, pudottaen Ventressin lopulta kallionreunan yli.